पाकिस्तान की नागरिक इरफाना को भारतीय नागरिकता हासिल करने में 37 साल का वक्त लग गया। दरअसल पाकिस्तान की नागरिक इरफाना 37 साल पहले भारत आयीं थी और निकाह के बाद यहीं की होकर रह गईं। अब जाकर उन्हें भारतीय नागरिकता हासिल हुई है। मंगलवार दोपहर को जब जिला प्रशासन ने इरफाना को भारतीय नागरिकता का प्रमाणपत्र सौंपा तो वह अपने पति के साथ बेहद खुश दिखाई दीं। भारतीय नागरिकता मिलने के बाद इरफाना ने कहा कि ‘अब अपने परिवार के साथ आजादी से बकरीद मनाऊंगी।’